El Gabinet Psicopedagògic Municipal organitza una xarrada sobre xarxes socials en el CEIP Cronista Chabret
23 d’abril 2018

El Gabinet Psicopedagògic Municipal ha organitzat una xarrada sobre xarxes socials en el CEIP Cronista Chabret. Per segon any consecutiu s'està duent a terme un programa de prevenció de l'assetjament escolar dirigit a l'alumnat de 5é i 6é de Primària. Dijous que ve 26 d'abril, de 18.00 a 20.00 hores, este centre acollirà la xarrada ‘Seguretat i privacitat en les xarxes socials’, a càrrec de l’expert, Jorge Bono.

Este projecte sorgix arran de l’aprovació pel Ple municipal de gener de 2016, de la creació de l’Observatori sobre l’Assetjament Escolar. La finalitat d’este és minimitzar l’aparició d’estos episodis, anticipar-se al problema i presentar possibles respostes i solucions mitjançant l’aplicació de programes preventius entre la població escolar.

Un vessant d’este problema està constituït per l’assetjament que es produix mitjançant les xarxes socials. Per tal d’informar de tot este món, en molts casos desconegut per la majoria, el GPM ha organitzat unes xarrades per donar-lo a conéixer a mares i pares i, d’esta forma, oferir una sèrie de ferramentes que els permeta controlar i minimitzar els efectes d’un ús inadequat d’esta tecnologia.

![](/es-va/Actualidad/PublishingImages/Juliol 2016/98Charla-rrss-vlc_cuerpo.jpg)  
  
  
  
 

*   [](http://www.facebook.com/sharer.php?u=https://aytosagunto.es/va/actualitat/el-gabinet-psicopedagogic-municipal-organitza-una-xarrada-sobre-xarxes-socials-en-el-ceip-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-psicopedagogic-municipal-organitza-una-xarrada-sobre-xarxes-socials-en-el-ceip-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-psicopedagogic-municipal-organitza-una-xarrada-sobre-xarxes-socials-en-el-ceip-cronista-chabret/ "Linked In")
*   [](mailto:?body=https://aytosagunto.es/va/actualitat/el-gabinet-psicopedagogic-municipal-organitza-una-xarrada-sobre-xarxes-socials-en-el-ceip-cronista-chabret/)